Orexita

Orexita er en slekt biller som tilhører familiegruppen bladbiller (Chrysomelidae).

Utseende 
Middelsstore, bredt ovale, blanke, gulgrønne til svarte skjoldbiller, ofte kontrastrikt tegnede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval til nesten sirkelrund. Pronotum er rundet, dekkvingenes "skuldre" lite framskytende. Oversiden er fint og ganske jevnt punktert.

Levevis 
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse 
Slekten er utbredt i Sør-Amerika.

Systematisk inndeling 

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Skjoldbiller, Cassidinae Stephens, 1831
 stamme (tribe) Cassidini Gyllenhal, 1813 – eneste gruppe som er representert i Europa
 slekten Orexita Spaeth, 1911
 Orexita bifenestra (Boheman, 1855)
 Orexita blanchardi (Boheman, 1855)
 Orexita blattoides Spaeth, 1911
 Orexita boliviana Spaeth, 1919
 Orexita complanata (Boheman, 1855)
 Orexita cruentata (Olivier, 1808)
 Orexita dolorosa Spaeth, 1935
 Orexita justini (Boheman, 1855)
 Orexita lucasi (Boheman, 1855)
 Orexita maura (Boheman, 1855)
 Orexita minima Borowiec & Swietojanska, 1997
 Orexita picta (Boheman, 1855)
 Orexita plagipennis Spaeth, 1911
 Orexita sapida Spaeth, 1935
 Orexita speculata (Boheman, 1862)
 Orexita subgibbosa Spaeth, 1911
 Orexita subopaca Spaeth, 1919
 Orexita suggesta Spaeth, 1928
 Orexita tripartita (Champion, 1894)
 Orexita varians (Guérin-Ménéville, 1844)
 Orexita wagneri (Boheman, 1862)
 Orexita woytkowskii Borowiec, 1991

Referanser

Litteratur 
 Borowiec, L. 1999. A world catalogue of the Cassidinae (Coleoptera: Chrysomelidae). Biologica Silesiae, Wroclaw.
 Orexita på ITIS

Eksterne lenker 
 
 Cassidinae of the world – an interactive manual (Coleoptera: Chrysomelidae)
 

Bladbiller
Biller formelt beskrevet i 1911